
HOTĂRÂREA nr. 38/ 2022
pentru modificarea Hotărârii Consiliului local al Municipiului Lupeni nr. 38/ 2021 privind aprobarea organigramei şi statului de funcţii al Spitalului Municipiului Lupeni 

hotărârea a fost aprobată prin vot liber exprimat cu unanimitate de voturi


Consiliul local al Municipiului Lupeni;


Examinând Proiectul de hotărâre nr. 35/ 2022 precum și Referatul de aprobare nr. 5516/ 18 februarie 2022 prezentat de domnul Lucian Marius Resmeriță privind necesitatea modificării statului de funcţii  al Spitalului Municipal Lupeni;

Văzând Raportul nr. 5924/ 22 februarie 2022 prezentat de Biroul Resurse Umane din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Având în vedere:

- adresa nr. 1341/ 14 februarie 2022 prin care managerul Spitalului Municipal Lupeni propune spre aprobare modificarea organigramei și statului de funcții al Spitalului Municipal Lupeni în ceea ce privește aparatul administrativ, prin transformarea unor posturi administrative, fără afectarea structurii organizatorice aprobate de Ministerul Sănătății; 

- adresa nr. 1383/ 15 februarie 2022 prin care managerul Spitalului Municipal Lupeni propune spre aprobare modificarea statului de funcții al Spitalului Municipal Lupeni fără afectarea structurii organizatorice, prin transformarea unor posturi; 
Ţinând cont de prevederile:

- Legii nr. 95/ 2006 privind reforma în domeniul sănătăţii modificată şi completată prin Ordonanţa de Urgenţă nr. 48/ 2010 pentru modificarea şi completarea unor acte normative din domeniul sănătăţii în vederea descentralizării;

 - Ordonanţei de urgenţă nr. 162 din 12 noiembrie 2008 privind transferul ansamblului de atribuţii şi competenţe exercitate de Ministerul Sănătăţii publice către autorităţile administraţiei publice locale, aprobate prin Hotărârea Guvernului nr. 56/ 2009, cu modificările şi completările ulterioare;

- Normelor metodologice din 29 ianuarie 2009 de aplicare a Ordonanţei de urgenţă a Guvernului nr. 162/ 2008 privind transferul ansamblului de atribuţii şi competenţe exercitate de Ministerul Sănătăţii publice către autorităţile administraţiei publice locale, aprobate prin Hotărârea Guvernului nr. 56/ 2009, cu modificările şi completările ulterioare;

- Ordinului nr. 1224 din 16 septembrie 2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1778/ 2006 privind aprobarea normativelor de personal;
-  Ordinului nr. 1706 din 2 octombrie 2007 privind conducerea şi organizarea unităţilor şi compartimentelor de primire a urgenţelor;

- Ordinului nr. 1500 din 24 noiembrie 2009 privind aprobarea Regulamentului de organizare şi funcţionarea secţiilor şi compartimentelor de anestezie şi terapie intensivă din unităţile sanitare;

- Ordinului nr. 1101 din 30 septembrie 2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare;

- Ordinului nr. 584/ 26.05.2010 privind aprobarea structurii organizatorice a Spitalului Municipal Lupeni;

- Avizul conform nr. XI /A/1699/24.02.2015 al Ministerului Sănătăţii pentru modificarea structurii organizatorice;

Ţinând cont de prevederile Hotărârii Consiliului Local al municipiului Lupeni nr. 67/ 2010 privind aprobarea transferului managementului asistenţei medicale al Spitalului Municipal Lupeni, de la Ministerul Sănătăţii la Consiliul local al Municipiului Lupeni şi Protocolul de predare – preluare nr. 4722/ 29.06.2010 încheiat între Direcţia de Sănătate Publică Hunedoara şi Consiliul Local al municipiului Lupeni;


Cu respectarea prevederilor Legii nr. 55/ 2020 privind unele măsuri pentru prevenirea şi combaterea efectelor pandemiei de COVID-19 și ale H.G. nr. 1090/ 6 octombrie 2021 privind prelungirea stării de alertă pe teritoriul României începând cu data de 10 octombrie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;


În vederea respectării prevederilor Ordinului nr. 1312/ 2020 privind organizarea şi funcţionarea structurii de management al calităţii serviciilor de sănătate în cadrul unităţilor sanitare cu paturi şi serviciilor de ambulanţă, în procesul de implementare a sistemului de management al calităţii serviciilor de sănătate şi siguranţei pacientului;

În temeiul art. 129, alin. (1), alin. (2) lit. ”a”, alin. (3) lit. ”c”, art. 139 alin. (1) și ale art. 196 alin. (1) lit. ”a” din Ordonanța de urgență nr. 57/ 2019 privind Codul administrativ
H O T Ă R Ă Ş T E:

Art. I Se aprobă modificarea Hotărârii Consiliului local al Municipiului Lupeni nr. 38/ 2021 privind aprobarea organigramei şi statului de funcţii al Spitalului Municipiului Lupeni în sensul modificării statului de funcții – „Asigurări sociale de sănătate” – anexa nr. 2a astfel:

1.Transformarea următorului post vacant:

- 1 post vacant de medic primar Medicină Internă (poziția nr. 8) – secția Medicină Internă, în post vacant de medic specialist;
2. Transformarea unor posturi ca urmare a evoluției în carieră:
- 1 post  medic specialist Ortopedie-Traumatologie (poziția nr. 68) – compartiment Ortopedie-Traumatologie, în post de medic primar Ortopedie-Traumatologie, compartiment Ortopedie-Traumatologie, având în vedere confirmarea ca medic primar conform O.M.S. nr. 80/ 13.01.2022;

- 1 post de asistent medical de Laborator  (poz. 234) – serviciu Anatomie Patologică, în post de asistent medical principal de Laborator;

- 1 post de asistent medical generalist (poz. 167) – compartiment R.M.F.B. în post de asistent medical principal generalist.

Art. II Se aprobă modificarea Hotărârii Consiliului local al Municipiului Lupeni nr. 38/ 2021 privind aprobarea organigramei şi statului de funcţii al Spitalului Municipiului Lupeni în sensul modificării statului de funcții – „Transferuri” – anexa nr. 2b astfel:

- 1 post de asistent medical generalist (poz. 38) – Compartiment Primire Urgențe în post de asistent medical principal generalist;
Art. III (1) Se aprobă modificarea anexelor 1 și 2 ale Hotărârii Consiliului local al Municipiului Lupeni nr. 38/ 2021 privind aprobarea organigramei şi statului de funcţii al Spitalului Municipiului Lupeni în sensul modificării organigramei și a statului de funcții astfel:

- înființarea compartimentului de audit public intern conform prevederilor Legii nr. 672/ 2002 privind auditorul public intern cu modificările și completările ulterioare;

- schimbarea denumirii Compartimentului Securitatea Muncii, P.S.I., Protecței Civilă și Situații de Urgență în Serviciul Intern de Prevenire și Protecție;
(2) Noua formă a organigramei Spitalului Municipal Lupeni este prezentată în anexa nr. 1 care face parte integrantă din prezenta hotărâre.

Art. IV Celelalte prevederi ale Hotărârii Consiliului local al Municipiului Lupeni nr. 38/ 2021 privind aprobarea organigramei şi statului de funcţii al Spitalului Municipiului Lupeni, rămân neschimbate.
Art. V Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.
Art. VI Hotărârea se va comunica Instituţiei Prefectului Judeţului Hunedoara, Spitalului Municipal Lupeni  şi va fi adusă la cunoştinţa publică prin grija Secretarului Municipiului Lupeni.

Lupeni, 



28 februarie 2022 

             PREȘEDINTE DE ȘEDINȚĂ   
                          CONTRASEMNEAZĂ– SECRETAR  GENERAL                           

                   Prof. ANIȚA BURLACU
                                                        Jr. MARIUS CLAUDIU BĂLOI

